**Proces verbal**

**al sedintei extraordinare a Consiliului Judetean Vrancea**

**din data de 6 mai 2021**

In data de 6 mai 2021, la sediul Consiliului Judetean Vrancea din Focsani, b-dul Dimitrie Cantemir nr.1, a avut loc sedinta extraordinara a Consiliului Judetean Vrancea. Lucrarile sedintei au fost conduse de presedintele Consiliului Judetean Vrancea, domnul Cătălin Toma.

Locul sedintei a fost considerat sediul consiliului judetean de unde s-a asigurat suportul tehnic pentru desfasurarea sedintei in sistem on-line, avand in vedere starea de alerta, conform procedurii aprobate de plenul consiliului prin Hotararea nr. 41/2020.

**Președintele Consiliului Județean Vrancea, domnul Cătălin Toma,** a deschis sedinta extraordinara din 6 mai 2021, convocata prin Dispozitia nr.150 din 29 aprilie 2021, cu îndeplinirea procedurilor legale în materie.

Cvorumul necesar pentru ca sedinta sa fie legal constituita a fost intrunit in urma apelului nominal, prezenti fiind 32 de consilieri judeteni din 32, si presedintele Consiliului Judetean Vrancea.

Publicitatea sedintei a fost asigurata prin transmiterea dezbaterilor in timp real pe site-ul consiliului judetean si prin publicarea minutei sedintei la finalizarea acesteia.

**Președintele Consiliului Județean Vrancea, domnul Cătălin Toma,** in conformitate cu prevederile legale, a dat cuvântul secretarului general al judetului pentru a supune spre aprobare procesul-verbal al şedinţei ordinare din data de 16 aprilie 2021.

Fiind supus votului plenului consiliului judetean, procesul-verbal a fost aprobat in unanimitate, fara observatii.

S-a trecut la prezentarea ordinii de zi a şedinţei pe care era inscris proiectul de hotarare privind aprobarea Strategiei de comunicare publică a Consiliului Județean Vrancea elaborată în cadrul proiectului “Inovare și performanță în administrația publică a Consiliului Județean Vrancea”.

Fiind supusa plenului consiliului judetean, ordinea de zi a sedintei a fost aprobata cu unanimitate de voturi.

**Președintele Consiliului Județean Vrancea, domnul Cătălin Toma,** a mentionat ca au fost indeplinite toate procedurile impuse de Codul Administrativ, proiectul înscris pe ordinea de zi fiind insotit atat de raportul compartimentului de specialitate, cat si de avizul comisiei de specialitate, care au fost transmise prin posta electronica.

Ulterior, s-a trecut la dezbaterea proiectului de hotarare privind aprobarea Strategiei de comunicare publică a Consiliului Județean Vrancea elaborată în cadrul proiectului “Inovare și performanță în administrația publică a Consiliului Județean Vrancea”.

**Domnul consilier judetean Micu Ioan** a intrebat daca fotografiile prezentate in Strategia de comunicare reprezinta imagini din judetul Vrancea, considerand ca ar fi fost util sa fie folosite imagini reprezentand agricultura si industria judetului.

**Președintele Consiliului Județean Vrancea, domnul Cătălin Toma,** a confirmat ca fotografiile folosite sunt din judetul Vrancea.

**Domnul consilier judetean Cristian Danut** a dorit sa stie in ce etapa se afla si celelalte elemente din cadrul Strategiei de comunicare, respectiv arhiva electronica, registratura electronica.

**Președintele Consiliului Județean Vrancea, domnul Cătălin Toma,** a solicitat directorului Directiei Dezvoltare si promovare, doamna Mihaela Arbanas, sa raspunda in scris domnului consilier la aceasta problema.

 **Fiind supus votului,** p**roiectul de hotarare a fost adoptat in unanimitate.**

La finalul sedintei, domnul presedinte a anuntat ca prin posta electronica a fost comunicat tuturor consilierilor judeteni, spre a fi luat la cunostinta, Planul strategic pe anul 2021 al Autoritatii Teritoriale de Ordine Publică, acesta nefiind supus aprobarii autoritatii deliberative, urmand ca prin grija secretarului general sa fie dat publicitatii.

Epuizandu-se punctele înscrise pe ordinea de zi, presedintele consiliului judetean a declarat închise lucrările şedinţei extraordinare a Consiliului Judetean Vrancea din 6 mai 2021.

**Preşedintele**

**Consiliului Judeţean Vrancea**

**Cătălin Toma**

 **Secretar general al județului**

 **Raluca Dan**